# data[].attributes.attachment_link.readable_text
แร็ปเปอร์และยูทูบเบอร์ชื่อดัง "อิล ฮงมิน" (IL Hong Min) ที่คนไทยเรียกกันจนคุ้นหูว่า พี่ฮง หรือ โอปป้าฮง ล่าสุดได้เกิดอุบัติเหตุขณะเดินทางไปทำคอนเทนต์ท่องเที่ยวที่ จ.พัทลุง แม้เจ้าตัวจะบอกว่าไม่ได้รับบาดเจ็บรุนแรง แต่ก็ทำเอาแฟนคลับอดเป็นห่วงไม่ได้

โดยในวันเกิดเหตุ พี่ฮง และเพื่อนชาวเกาหลีซึ่งเป็นคนขับรถ ตื่นกันตั้งแต่เช้ามืดเพื่อหวังจะไปดูพระอาทิตย์ขึ้น แต่กลับเกิดอุบัติเหตุรถพุ่งตกข้างทางก่อนถึงจุดหมาย สภาพรถที่เช่ามานั้นด้านหน้าพังยับเยินจนไม่สามารถใช้งานต่อได้ ในขณะที่ชาวบ้านในละแวกดังกล่าว เมื่อรู้ว่ามีอุบัติเหตุก็พากันเข้ามาช่วยเหลืออย่างเต็มที่ กระทั่งรถมารับตัวคนเจ็บไปโรงพยาบาล

หลังจากตรวจร่างกายเบื้องต้นแล้ว พบว่ามีเพียงแค่รอยฟกช้ำจากการกระแทกเท่านั้น ขณะที่บริษัทประกันรถก็เดินทางมาตรวจสอบที่สถานีตำรวจ พบว่ารถไม่ได้ขับมาด้วยความเร็ว แต่คาดว่าที่รถเสียหายหนักน่าจะเป็นเพราะชนฟุตบาท อีกทั้งต้องถือว่าเคราะห์ดีมากๆ เพราะรถพุ่งเข้าไปที่ช่องเล็กๆ ตรงกลางระหว่างเสาไฟ 2 ต้นพอดิบพอดี ซึ่งถ้าชนเสาไฟคงเป็นเรื่องใหญ่และเจ็บหนักกว่านี้แน่นอน

ทั้งนี้ พบว่าสาเหตุหลักที่เกิดอุบัติเหตุในครั้งนี้ เนื่องจากเส้นทางที่โชว์ใน Google Map นั้น ตรงจุดเกิด ไม่มีระบุว่าเป็นวงเวียน บวกกับปัญหาของทัศนวิสัยจากหมอกหนาในยามเช้า ดังนั้นเมื่อขับมาในทางตรงแล้วเจอวงเวียนอยู่ตรงหน้า จึงตกใจหักรถเข้าทางทางจนเกิดอุบัติเหตุ ในขณะที่ชาวบ้านก็ยืนยันว่า จุดนี้เกิดอุบัติเหตุบ่อยครั้ง

ล่าสุด หลังจากตรวจร่างกายอย่างละเอียดอีกครั้งแล้ว พี่ฮง ได้ออกมาโพสต์อัปเดตอาการให้แฟนคลับโล่งใจ ผ่านทางอินสตราแกรม bangkokboy.du7 ระบุว่า
สวัสดีครับ พี่ฮงนะครับ ผมประสบอุบัติเหตุทางรถยนต์ครับ แต่โชคดีจริง ๆ ที่ยังมีชีวิตอยู่ และมีแค่รอยช้ำเล็กน้อย ขอบคุณทุกคนที่เป็นห่วงและขอโทษที่ทำให้เป็นห่วงด้วยนะครับ เนื่องจาก Google Map ไม่ได้อัพเดทสี่แยกวงเวียน และหมอกในตอนเช้าหนามากเราจึงไม่เห็นทาง จึงทำให้เกิดอุบัติเหตุขึ้นครับ ผมรู้สึกเหมือนเกิดใหม่เลยครับ ขอบคุณพัทลุงมากที่ช่วยดูแลผมนะครับ ผมจะตั้งใจถ่ายยูทูปให้มากกว่าเดิมครับ รักแฟนๆทุกคนนะครับ!

# data[].attributes.attachment_link.title
เหมือนเกิดใหม่ "โอปป้าฮง" อัปเดตอาการ รถชนพังยับที่ จ.พัทลุง Google Map เป็นเหตุ!

# data[].attributes.attachment_link.description
Google Map เป็นเหตุ! "โอปป้าฮง" อัปเดตอาการ หลังประสบอุบัติเหตุที่ จ.พัทลุง รถด้านหน้าพังยับ เหตุเส้นทางไม่โชว์วงเวียน ชาวบ้านบอกเกิดอุบัติเหตุประจำ

# data[].attributes.headline
1.คุณคิดว่าสาเหตุหลักๆของอุบัติเหตุนี้เกิดจากอะไร ?

# data[].attributes.subject
1.คุณคิดว่าสาเหตุหลักๆของอุบัติเหตุนี้เกิดจากอะไร ?

# data[].attributes.headline
2.หากเพื่อนๆเป็น พี่ฮง เพื่อนๆจะเลือกไปดูพระอาทิตย์ตั้งแต่เช้ามืดไหม ?

# data[].attributes.subject
2.หากเพื่อนๆเป็น พี่ฮง เพื่อนๆจะเลือกไปดูพระอาทิตย์ตั้งแต่เช้ามืดไหม ?

# data[].attributes.headline
3.ถ้าไม่ใช้ Google Map ในการนำทาง เราจะมีวิธีอื่นๆ ที่ดีกว่านี้ไหม ? 

# data[].attributes.subject
3.ถ้าไม่ใช้ Google Map ในการนำทาง เราจะมีวิธีอื่นๆ ที่ดีกว่านี้ไหม ? 